kardosdrur/scandi-wiki huggingface dataset:
Pietro Pomponazzi

Pietro Pomponazzi (latin Petrus Pomponatius) (født 16. september 1462 i Mantua, død 18. maj 1525 i Bologna) var en italiensk filosof.

Pomponazzi tilhørte den kreds af lærde, der navnlig samledes i Padova om studiet af naturfilosofien og deltes i flere stridende retninger efter de forskellige opfattelser af Aristoteles' lære, som var kommet til orde hos den arabiske fortolker Averroes, hos Thomas Aquinas og i de antikke kommentarer, som i renaissancetiden fremdrogs til fornyet studium. Pomponazzi bekæmpede den averroistiske lære om, at den erkendende del af den menneskelige sjæl skulle vende tilbage til verdenssjælen og kun for så vidt være udødelig, men han kunne heller
ikke slutte sig til den kirkelige opfattelse, at de enkelte sjæle var udødelige; tværtimod hævdede han, at den rette forståelse af Aristoteles, som han fandt støtte for hos Alexander fra Afrodisias, var den, at de enkelte sjæle var dødelige, og for at undgå konflikt
med kirken søgte han at dække sin farlige lære ved påstanden om de to forskellige slags sandhed, den teologiske, som kirkens tro påbyder, og den filosofiske, som erkendelsesarbejdet fører os til. Stod Pomponazzi således i det metafysiske spørgsmål om enkeltsjælens forhold til verdenssjælen helt på tidens grund, så har han fået stor og blivende betydning derved, at han i diskussionen om sjælens væsen kom ind på en selvstændig og indgående behandling af erkendelsens væsen og form samt bevidsthedslivets hele karakter, hvorved han blev en af grundlæggerne af den nyere psykologi. Han fremhæver bevidsthedens enhed og undersøger nøje dens forskellige funktioner, dens form og forholdet til dens stof. Målet er en stadig fremadskriden mod erkendelsen af det gode, et mål, som ligger inden for dette jordiske liv, da noget andet ikke gives; herved lægger Pomponazzi også grunden til en ny opfattelse af det etiske, som ikke er givet af noget højere, men bestemt af det rent menneskelige og erstatter individets fuldkommenhed i en højere tilværelse med slægtens stadige udvikling, en rent humanistisk morallære, som står i den skarpeste modstrid ikke blot med kirkens etik, men også med de nyplatoniske renaissancefilosoffers bestemmelse af livets værd. Såvel ved sin omfattende forfattervirksomhed, som ved sin mundtlige undervisning har Pomponazzi øvet stor indflydelse ved grundlæggelsen af den nyere filosofi, som gennem ham har fået frugtbare impulser fra oldtidens tankeliv.

Kilder 

 

Filosoffer fra Italien
Renæssancefilosoffer
Italienere i 1500-tallet
Zabaleta

Zabaleta er et spanskt efternavn, der henviser til blandt andre:

 Juan de Zabaleta (1610–1670?) – spansk forfatter
 Mariano Zabaleta (født 1978) – argentinsk tennisspiller
 Nicanor Zabaleta (1907–1993) – spansk harpist
 Pablo Zabaleta (født 1985) – argentinsk fodbollspiller

Efternavne
Juan de Zabaleta

Juan de Zabaleta (født 1610 i Madrid, død efter 1667) var en spansk forfatter.

Zabaleta, der skildres som ualmindelig grim og i sine sidste år var blind, besad et betydeligt talent både som dramatiker og endnu mere som prosafortæller. Han var i besiddelse af megen kultur, fin sprogsans og fornøjeligt vid. Disse egenskaber har han især lagt for dagen i de to bøger Dia de fiesta por la mañana (1654) og Dia de fiesta por la tarde (1659), hvori han skildrer det samtidige liv i Madrid. En nyere udgave af disse fortællinger udkom i Barcelona 1885. Som dramatisk forfatter virkede han ofte i kompagniskab med andre digtere, deriblandt Calderón; deres Troya abrasada udgaves af George Tyler Northup i Revue hispanique 1913, bind XXIX.

Kilder 

 

Digtere fra Spanien
Dramatikere fra Spanien
Faglitterære forfattere fra Spanien
Spansksprogede forfattere
Spaniere i 1600-tallet
Personer fra Madrid
Ghosts of Mississippi

Ghosts of Mississippi er en amerikansk dramafilm fra 1996, instrueret af Rob Reiner. Handlingen er baseret på den sande historie om retssagen mod Byron De La Beckwith i 1994, den hvide racist anklaget for mordet på borgerrettighedsaktivist Medgar Evers i 1963.

Medvirkende 
 Alec Baldwin som Bobby DeLaughter
 Whoopi Goldberg som Myrlie Evers
 James Woods som Byron De La Beckwith
 Virginia Madsen som Dixie DeLaughter
 Susanna Thompson som Peggy Lloyd
 Craig T. Nelson som Ed Peters
 Lucas Black som Burt DeLaughter
 Alexa Vega som Claire DeLaughter
 William H. Macy som Charlie Crisco
 Benny Bennett som Lloyd 'Benny' Bennett (Ham selv)
 Diane Ladd som Grandma Caroline Moore
 Margo Martindale som Clara Mayfield
 Darrell Evers som Ham selv
 Yolanda King som Reena Evers
 Jerry Levine som Jerry Mitchell
 James Van Evers som Ham selv
 Michael O'Keefe som Merrida Coxwell
 Bill Smitrovich som Jim Kitchens
 Terry O'Quinn som Judge Hilburn
 Rex Linn som Martin Scott
 James Pickens, Jr. som Medgar Evers
 Richard Riehle som Tommy Mayfield
 Bonnie Bartlett som Billie DeLaughter
 Brock Peters som Walter Williams
 Wayne Rogers som Morris Dees
 Bill Cobbs som Charles Evers
 Jim Harley som Delamar Dennis

Eksterne henvisninger 
 
 

Amerikanske film fra 1996
Dramafilm fra USA
Film baseret på virkelige begivenheder
Egon Pollak

Egon Pollak (født 3. maj 1879 i Prag, død sammesteds 14. juni 1933) var en tjekkisk-tysk dirigent.

Pollak forlod matematikken til fordel for musikken og slog sig på dirigenthvervet, som han udøvede i forskellige tyske byer og med tiden blev et anset navn; fra 1917 var han første kapelmester ved stadsteateret i Hamborg. Han dirigerede også i København (i Tivoli 1929).

Kilder 
 Pollak, Egon i Salmonsens Konversationsleksikon (anden udgaves supplement, 1930)

Personer fra Prag
Dirigenter fra Tjekkiet
Dirigenter fra Tyskland
Personer i Diskverdenen

Dette er en liste over personer oprettet af Terry Pratchett.

A

A'Tuin, den store stjernskildpadde af arten Chelys Galactica, som bærer Diskverden.

B

Berilia er en af de fire elefanter hvor bærer Diskverden.
Brutha er en religiøs person der er blevet utvald af den store guden Om.

C

Cohen the Barbarian, barbarian som stjæler guld fra landsbyboere.

J

Jerakeen er en af de fire elefanter hvor bærer Diskverden.

L

Lord Hong er en agateansk lord der ønsker magt.
Lord McSweeny er en agateansk lord.
Lord Sung er en agateansk lord.
Lord Tang er en agateansk lord.
Lord Fang er en agateansk lord.

T

Tiffany Aching er en hekselærling.
T'Phon er en af de fire elefanter hvor bærer Diskverden.
Tubul er en af de fire elefanter hvor bærer Diskverden.

Referencer

Diskverden
Lewes Castle

Lewes Castle (tidligere Bray Castle) er et tidligere slot i Lewes i East Sussex i England. Det er bygget på byens højeste punkt. Toppen er opbygget af kalkblokke. Oprindeligt blev det kaldt Bray Castle og var et fæstningsværk af træ, men senere opbygget i sten.  Det og Lincoln Castle i Lincoln i Lincolnshire, er de bedst bevarede motte-and-baileyfæstninger i England.

Sussex Archaeological Society fik det af Charles Thomas-Stanford (senere adlet sir) i 1922.

Se også  
 Liste over borge og slotte i England
 Slaget om Lewes

Referencer

Eksterne henvisninger 

 Sussex Archaeological society website

Slotte i East Sussex
Borgruiner i Storbritannien
Rolf Bjerre

Rolf Bjerre (født 3. februar 1979) er en dansk politiker, der er kendt for sine mærkesager inden for digitale borgerrettigheder. Han er tidligere medlem af partiet Alternativet, men stillede ved kommunal- og regionsvalget 2021 op for Kristendemokraterne dog uden at blive valgt.

Baggrund 

Rolf Bjerre er født i København og opvokset nær Odder. Han er student fra Viby HF og Gymnasium og uddannet bygningskonstruktør.

Politisk karriere

Piratpartiet 
I 2013 stillede Bjerre op til Københavns Borgerrepræsentation som eneste kandidat for "Piratpartiet" og med direkte demokrati som mærkesag. Han mente, at teknologien nu gjorde det muligt at sætte mange flere ting til direkte afstemning i stedet for, at de folkevalgte repræsentanter tager beslutningerne i vælgernes sted. Partiet fik 695 stemmer, heraf 451 personligt på Rolf Bjerre og 244 listestemmer.

I 2014 organiserede Piratpartiet repræsenteret ved Bjerre en underskriftsindsamling til støtte for Gottfrid Svartholm, der da sad varetægtsfængslet for hacking. Bjerre afleverede 106.538 underskrifter den 23. april 2014 til Justitsministeren.

Alternativet 
Rolf Bjerre sluttede sig til Alternativet ved partiets fødsel i 2014. Bjerre bidrog til udviklingen af Alternativets IT-politik, der som mærkesager havde digitale borgerrettigheder, principper for fremtidssikret digitalisering samt samlede og styrkede IT-myndigheder, bl.a. med et IT-ministerium. Han var også medlem af Alternativets Politiske Forum, et organ, der kan vedtage partiets politik imellem årsmøderne.

Rolf Bjerre foreslog i 2015 dannelsen af et IT-etisk Råd, der skal forholde sig til nye etiske dilemmaer, der opstår i forbindelse med anvendelsen af IT.

Ved Folketingsvalget 2015 stillede Bjerre op for Alternativet i Københavns Storkreds og havde "folkekode" (Open source), "gennemskuelighed i staten", "dynamik i samfundet" og "nærvær i teknologien" som sine mærkesager. Han fik 991 personlige stemmer og manglede kun 147 stemmer for at blive valgt ind.  I stedet blev han førstesuppleant for Uffe Elbæk og Carolina Magdalene Maier. 

Forud for kommunal- og regionalvalget 21. november 2017 blev Bjerre udpeget som ”ordfører for ligeværd”, ”ordfører for it og digitale frihedsrettigheder” og ”ordfører for søndag” for Alternativet. Bjerre stillede op til valget og blev tredjesuppleant til borgerrepræsentationen i København og andensuppleant til regionen.

Kristendemokraterne
Rolf Bjerre stillede op til kommunal- og regionsvalget 2021 for partiet Kristendemokraterne med kravet om digitale borgerrettigheder og åben kildekode i digital infrastruktur som en mærkesag, men uden at blive valgt.

Politisk modvind 
I august 2018 kom Bjerre i modvind på de sociale medier, da han på Facebook kaldte integrationsminister Inger Støjberg for en terrorist, men efterfølgende trak han udtalelsen tilbage.

Eksterne link 
Rolf Bjerres hjemmeside

Henvisninger 

Politikere fra Alternativet
Mayara Moura

Mayara Moura (født 5. december 1986) er en brasiliansk håndboldspiller som spiller for EC Pinheiros i Brasilien. Hun har tidligere spillet for Nykøbing Falster Håndboldklub, Blumenau, Hypo Niederösterreich og Mios Biganos Handball.

Hun spiller for det brasilianske landshold og deltog ved VM i 2011 og 2013 samt OL i 2012.

Kilder 
 EHF - Mayara Fier de Moura 
 Hbold - Mayara Fier de Moura 

Håndboldspillere fra Brasilien
Håndboldspillere fra Nykøbing Falster Håndboldklub
Medgar Evers

Medgar Wiley Evers, (født 2. juli 1925 i Decatur, Mississippi, død 12. juni 1963 i Jackson, Mississippi), var en amerikansk borgerrettighedsaktivist. Han blev myrdet af Byron De La Beckwith.

Historien blev inspillet som filmen Ghosts of Mississippi.

Eksterne henvisninger 
 JFK First Draft Condolence Letter to Medgar Evers’ Widow, June 12, 1963  Shapell Manuscript Foundation
 
 

Personer der er blevet myrdet
Menneskerettighedsaktivister fra USA
Personer fra Mississippi
Borgerrettighedsbevægelsen
Myrlie Evers-Williams

Myrlie Evers-Williams (født 17. marts 1933) er en amerikansk borgerrettighedsaktivist og journalist, der arbejdede i over tre årtier for at få retfærdighed for mordet på hendes mand Medgar Evers i 1963. Hun var også formand for NAACP, og har udgivet flere bøger om emner relateret til borgerrettigheder og hendes mands arv. Den 21. januar 2013 leverede hun påkaldelsen ved anden indvielse af Barack Obama.

Historien om mordet er blev indspillet som filmen Ghosts of Mississippi

Eksterne henvisninger 

Menneskerettighedsaktivister fra USA
Personer fra Mississippi
Journalister fra USA
Borgerrettighedsbevægelsen
Lea Wermelin

Lea Wermelin (født 10. maj 1985) er en dansk politiker og miljøminister. Wermelin er folketingsmedlem for Socialdemokratiet valgt i Bornholms Storkreds ved valget i 2015 og genvalgt i 2019 og 2022. Hun var miljøminister i Regeringen Mette Frederiksen I fra 27. juni 2019 til 15. december 2022.

Baggrund 
Lea Wermelin er født i Rønne og opvokset på Bornholm som datter af folkeskolelærer Hans Wermelin og sygeplejerske Bodil Wermelin. Hun gik på Bornholms Gymnasium fra 2001 til 2004 og blev cand.scient.pol. fra Københavns Universitet. Wermelin har arbejdet som lærervikar på Søndermarksskolen på Frederiksberg fra 2004 til 2005 og som studentermedhjælper i Udenrigsministeriet fra 2008 til 2010. Har desuden været i praktik hos Mellemfolkeligt Samvirke (2008) og DR (2010). Hos Mellemfolkeligt Samvirke arbejdede hun med udvikling af lokaldemokrati i Tanzania, mens hun i DR var tilknyttet tv-programmet Deadline som planlægger. Wermelin bor i København, men efter at være blevet kritiseret under folketingsvalgkampen i 2015 har hun også hus i Sandvig på Bornholm, hvor hun bor i weekenderne.

Politiske karriere 

I 2014 overtog Wermelin, 29 år gammel, Socialdemokraternes spidskandidatur fra Jeppe Kofod, efter hun havde vundet en urafstemning, hvor Claus Larsen-Jensen var modkandidat.
Ved folketingsvalget 2015 fik hun 3.951 personlige stemmer og sikrede partiet det ene af Bornholms to kredsmandater. Hendes suppleanter blev Claus Larsen-Jensen og Lars Goldschmidt. Ved valget i 2019 øgede hun sit stemmetal til 5.059.

Referencer 

Nuværende folketingsmedlemmer fra Socialdemokraterne
Folketingsmedlemmer i 2010'erne
Folketingsmedlemmer i 2020'erne
Personer fra Rønne
Danske ministre fra Socialdemokraterne
Regeringen Mette Frederiksen I
Miljøministre fra Danmark
Personer i Kraks Blå Bog
National Association for the Advancement of Colored People

The National Association for the Advancement of Colored People forkortes NAACP  er en af USAs ældste og mest indflydelsesrige borgerrettighedsbevægelser. Organisationen blev grundlagt i 1909 og arbejder for politisk, uddannelsesmæssig, social og økonomisk lighed for alle mennesker og mod racisme og diskrimination. Organisationen har hovedsæde i Baltimore, Maryland.

Eksterne henvisninger 

Afroamerikansk historie
Antiracisme
Menneskerettigheder
Politiske organisationer
Etableret i 1909
Pernille Bendixen

Pernille Bruun Bendixen (født 1. marts 1973 i Aarhus) er en dansk politiker der sad i Odense Byråd fra 2010 til 2017 og i Folketinget for Dansk Folkeparti fra 2015 til 2019.

Bendixen har en baggrund som dagplejer, og har derudover arbejdet i en årrække i detailhandelsbranchen.

Politisk karriere 
I 2014 modtog Bendixen en bødestraf på 3.000 kroner for at bryde sin tavshedspligt ved at videregive fortrolige oplysninger i oktober 2013 under valgkampen til Kommunalvalget 2013.

Ved Folketingsvalget 2015 var Bendixen opstillet i Odense Vest-kredsen og modtog 3.491 personlige stemmer og fik dermed Dansk Folkepartis tredje kredsmandat i Fyns Storkreds.
Hun er børneordfører for partiet.

I 2015 blev hun under et interview foretaget af Radio24syv spurgt indtil nedskæringer i Danmarks ulandsbistand. Under interviewet viste det sig, at hun ikke vidste hvad BNP er. Interviewet blev på under 15 timer set 500.000 gange og delt over 6.000 gange på sociale medier. Det gav sig efterfølgende udslag på Googles indextal for søgte ord. Interviewet rejste debat om, hvor meget man bør forlange et folketingstingsmedlem skal vide.
I et interview året efter spurgte Bendixen retorisk "Vil vi kun have akademisk uddannede politikere, som helt sikkert har styr på BNP?" og havde det indtryk at "mange politikere med en anden baggrund er rigtig dygtige. De har en anden måde at læse papirerne på og en helt solid og fornuftig indgang til tingene. Det kan hurtigt blive meget akademisk og meget teoretisk inde i Folketinget."

Ved Folketingsvalget 2019 var Bendixen opstillet i Fyns Storkreds og modtog 1.492 personlige stemmer og blev dermed Dansk Folkepartis førstesuppleant på Fyn.

I 2021 forlod hun Dansk Folkeparti, på grund af partiets støtte til vaccinepas.

Kildehenvisninger 

Politikere fra Dansk Folkeparti
Folketingsmedlemmer i 2010'erne
Medlemmer af Odense Byråd
Kommunalbestyrelsesmedlemmer fra Dansk Folkeparti
Pernille Schnoor

Pernille Schnoor (født 20. januar 1967) er en dansk politiker, ekstern lektor, gymnasielærer og tidligere medlem af Folketinget.

Baggrund 
Schnoor er uddannet Ph.d. i marketing fra Copenhagen Business School og har derudover en kandidat i kommunikation fra RUC. Hun har sad i kommunalbestyrelsen for Hørsholm Kommune fra 1. januar 2010 til 31. august 2016.
Her var hun formand for Børne- og Skoleudvalget samt medlem af Økonomiudvalget og næstformand af Sundhedsudvalget.

I 2013-2018 var Schnoor valgt af kommunalbestyrelsen som medlem af bestyrelsen for Rungsted Gymnasium. 

Schnoor er bosat i Nordsjælland og har to børn.

Politisk karriere 
Schnoor blev valgt for Socialdemokraterne ved Folketingsvalget 2015.
Her modtog hun 3.811 personlige stemmer i Nordsjællands Storkreds og vandt partiets tredje mandat i kredsen.
Den 24. april 2016 meddelte hun at hun forlod Socialdemokraterne til fordel for Alternativet.
Schnoor gav som grund at hun ikke var enig i politikken og hun "havde håbet, at Mette Frederiksen ville dreje partiet over i en mere humanistisk retning." Hun havde ingen ordførerposter for Socialdemokraterne.
 
Ved regionsrådsvalget i 2017 stillede hun op for Alternativet. Her blev hun tredje suppleant til regionsrådet for Region Hovedstaden.

I 2019 stillede hun ikke op til Folketinget, og hun mistede dermed sit mandat.

Bibliografi 

Pernille Schnoor udgav i 2010 bogen Miss Perfect, hvor hun diskuterede opfattelsen af det perfekte liv for kvinder i dag. Bogen blev blandt andet anmeldt som "En vedkommende bog for kvinder med hang til perfektionisme".

I 2012 var hun medforfatter til bogen Brand commitment - hvorfor investere i dit brand.

Referencer 

Tidligere folketingsmedlemmer fra Socialdemokraterne
Tidligere folketingsmedlemmer fra Alternativet
Folketingsmedlemmer i 2010'erne
Gymnasielærere fra Danmark
Andrew Young

For langrendsløberen med samme navn, se Andrew Young (langrendsløber).

Andrew Jackson Young, jr. (født 12. marts 1932 i New Orleans i Louisiana i USA) er en amerikansk borgerrettighedsforkæmper, borgermester i Atlanta i den amerikanske delstaten Georgia og under Jimmy Carters præsidentperiode FN-ambassadør.

Han studerede teologi og blev ordineret i United Church of Christ. Derefter var han pastor i Marion i Alabama, og der blev han kendt med Mahatma Gandhi ikkevolds-strategi. Under sit arbejde for afroamerikaneres rettigheder blev han en tæt ven og medarbejder med Martin Luther King.

Young blev tildelt Præsidentens Frihedsmedalje den 16. januar 1981 af præsident Jimmy Carter. I 2011 blev han tildelt den sydafrikanske Ordenen O. R. Tambos følgevenner i sølv.

Referencer 

Afroamerikanere
Præster fra USA
Politikere fra USA
Borgerrettighedsbevægelsen
Personer fra New Orleans
Maria Reumert Gjerding

Maria Reumert Gjerding (født 3. august 1978 i København) er en dansk tidligere politiker for Enhedslisten, som hun repræsenterede i Folketinget fra 2015 til 2018, og nuværende præsident for Danmarks Naturfredningsforening.

Uddannelse og tidlig karriere 
Gjerding er uddannet cand.scient. i miljøplanlægning og internationale udviklingsstudier fra RUC. Efter afsluttet uddannelse arbejdede hun som konsulent og projektleder i det private erhvervsliv. Hun engagerede sig i studietiden i Enhedslisten og arbejdede fra 2008 til 2015 som miljøpolitisk rådgiver for partiets folketingsgruppe.

Folketingsmedlem 
Hun blev første gang opstillet til Folketinget for Enhedslisten i 2011, og valgt i 2015. I Folketinget arbejdede Gjerding primært med de grønne områder og var sit partis miljøordfører, klimaordfører, ordfører for grøn omstilling, landbrugsordfører og dyrevelfærdsordfører; hun var endvidere familieordfører.

Danmarks Naturfredningsforening 
Den 7. april 2018 blev hun valgt som ny præsident for Danmarks Naturfredningsforening.

Referencer

Eksterne henvisninger 
 Marie Gjerding , Enhedslisten.dk

Folketingsmedlemmer i 2010'erne
Tidligere folketingsmedlemmer fra Enhedslisten
Personer fra København
Miljøplanlægning
Personer i Kraks Blå Bog
Jakob Sølvhøj

Jakob Sølvhøj (født 12. september 1954 i Helsingør) er en dansk fagforeningsmand og politiker for Enhedslisten, der siden 1970'erne har løst flere tillidshverv og offentlige hverv, indenfor børne- og fagpolitiske områder. 

Han er formand for FOA's pædagogiske sektor og blev indvalgt i Folketinget ved valget i 2015. Han genopstillede ikke til Folketingsvalget i 2022.

Sølvhøj har været medlem af Enhedslistens hovedbestyrelse 1995-97 og siden 2012. Han blev første gang opstillet til Folketinget i 1991.

Han er søn af tidligere hofmarskal Hans Sølvhøj.

Referencer

Henvisninger 
 Jakob Sølvhøj , Enhedslisten.dk

Folketingsmedlemmer i 2010'erne
Tidligere folketingsmedlemmer fra Enhedslisten
Personer fra Helsingør
Personer fra Herlev
Daniel Toft Jakobsen

Daniel Toft Jakobsen (født 12. maj 1978) er en dansk politiker der er medlem af Folketinget for Socialdemokraterne efter valg ved Folketingsvalget 2015, hvor 4.344 personlige stemmer gav ham et tillægsmandat i Østjyllands Storkreds.

Tidligere folketingsmedlemmer fra Socialdemokraterne
Folketingsmedlemmer i 2010'erne
Blaenavon

Blaenavon () er en by og community i Torfaen county borough, Wales. Den ligger på en høj bakkeskråning ned til floden Afon Lwyds kilde. Den ligger inden for grænserne af det historiske county Monmouthshire og grevskabet Gwent. Byen havde et befolkningstal på 6.055 i 2011.

Dele af byen og det omkringliggende land danner Blaenavon Industrial Landscape, der kom på UNESCO's Verdensarvsliste i 2000. Det inkluderer Big Pit National Coal Museum (Anchor Point på European Route of Industrial Heritage), Blaenavon Ironworks, og Pontypool and Blaenavon Railway.

Referencer

Eksterne henvisninger 

Byer i Wales
Brylluppet mellem prins Carl Philip og Sofia Hellqvist

Brylluppet mellem prins Carl Philip og Sofia Hellqvist fandt sted den 13. juni 2015. Ceremonien blev udført i det kongelige kapel i Stockholm og blev transmitteret af SVT. Parret blev viet af överhovpredikanten, biskop emeritus Lars-Göran Lönnermark og hovförsamlingens Pastor Michael Bjerkhagen.

Forud for ceremonien 
Parret mødtes i Båstad i 2009, imens Sofia Hellqvist boede i USA. I efteråret flyttede hun til Sverige og i januar 2010, blev forholdet offentligt. I 2011 flyttede de ind i en lejlighed på Sjötullsbacken på Djurgården, efter først at have levet i nogen tid i prins Carl Philips lejlighed på slottet.

De blev forlovet den 27. juni 2014 og pressekonferencen blev åbnet af prins Carl Philip med ordene:

Den 17. maj blev der afholdt en lysningsgudstjeneste for parret i Slottskyrkan. Samme dag meddelte retten, at Sofia Hellqvist efter ægteskabet vil blive indregnet i kongehuset og bære titlen Hendes Kongelige Højhed Prinsesse Sofia, hertuginde af Värmland. Parret ønskede at der ville blive givet gaver til en nyetableret fond, Prinsparets stiftelse, som blev stiftet i forbindelse med brylluppet, og hvis formål er at fremme og støtte børn og unge i omsorg-og uddannelsesspørgsmål. Fra den svenske regering har de modtaget en tomandskajak og det var statsministeren Stefan Löfven og Urban Ahlin, der overrakte de respektive padler. Värmland, som er Carl Philips hertugdømme, gav et maleri af kunstneren Karolina Nolin. Fra Sofias hjemkommune Älvdalen modtog de blandt andet en Hagström guitar og Dalarnas guvernør hyldede dem med en bænk på en bakke med udsigt over Älvdalen.

Vielsen 
Vielsen blev afholdt lørdag den 13. juni 2015 klokken 16:30 i Slottskyrkan. Det var den syvende kongelige vielse som fandt sted i Slottskyrkan.

Prinsens nær ven Jan-Åke Hansson var hans forlover. Prinsens niece prinsesse Estelle, hans kusinebarn Anaïs Sommerlath og Chloé Sommerlath samt Sofias guddatter Tiara Larsson var blomsterpiger.

Gæster i udvalg 
Følgende kongelige var hædersgæsterne.

 Prinsesse Margaretha
 Prinsesse Birgitta
 Prinsesse Désirée og friherre Niclas Silfverschiöld
 Prinsesse Christina, fru Magnuson og Tord Magnuson
 Dronning Margrethe af Danmark
 Kronprins Frederik og kronprinsesse Mary
 Prins Joachim og prinsesse Marie
 Dronning Sonja af Norge
 Kronprins Haakon Magnus og Kronprinsesse Mette-Marit af Norge
 Prinsesse Märtha Louise af Norge og Ari Behn
 Prins Edward og Sophie, grevinde af Wessex
 Dronning Mathilde af Belgien
 Dronning Máxima af Nederlandene
 Prins Leopold af Bayern og prinsesse Ursula
 Prinsesse Takamado af Japan

Billedegalleri fra bryllupsdagen

Referencer 

Begivenheder i 2015
Svenske kongelige bryllupper
Huset Bernadotte